MONO โชว์งบปี 64 พลิกกำไร 45.22 ลบ. รับรายได้โฆษณาทะลัก
MONO โชว์งบปี 64 พลิกกำไร 45.22 ลบ. จากปีก่อนขาดทุน 661.49 ลบ. รับรายได้โตทะลัก 29.5% หลังรายได้โฆษณาเพิ่มขึ้น
MONO โชว์งบปี 64 พลิกกำไร 45.22 ลบ. รับรายได้โตทะลัก 29.5% หลังรายได้โฆษณาเพิ่มขึ้น
24 ก.พ. 2565

บริษัท โมโน เน็กซ์ จำกัด (มหาชน) หรือ MONO รายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

โดยผลการดำเนินงานงวดปี 2564 พลิกมีกำไร เนื่องจากบริษัทฯ มีรายได้รวมปี 2564 เพิ่มขึ้น 499.0 ล้านบาท คิดเป็นร้อยละ 29.5 เมื่อเทียบกับปีก่อน โดยหลักเกิดจากรายได้โฆษณาที่เพิ่มขึ้น 390.3 ล้านบาท คิดเป็นร้อยละ 32.1 เมื่อเทียบกับปี ก่อน แม้จะมีสถานการณ์โควิดรอบใหม่หลายระลอกตลอดปี 2564 แต่ภาพรวมประชาชนมีความเข้าใจเกี่ยวกับโรคมากขึ้น บวกกับมาตรการรับมือของภาครัฐที่ไม่เคร่งครัดเท่าช่วงที่มีการระบาดช่วงต้นในปี 2563 ทำให้ในปี 2564 มีการฟื้นตัวของตลาดทำให้เม็ดเงินโฆษณาเพิ่มขึ้นประกอบกับบริษัทฯ มีนโยบายส่งเสริมการขายและการปรับผังและเพิ่มรูปแบบรายการที่ได้รับกระแสตอบรับที่ดี
รวมทั้งมีรายได้การให้บริการคอนเทนต์ MONOMAX และ 3BB GIGATV เพิ่มขึ้น 237.1 ล้านบาท คิดเป็นร้อยละ 104.1 เมื่อเทียบกับปีก่อน ธุรกิจยังคงเติบโตอย่างต่อเนื่องสัมพันธ์ในทิศทาง เดียวกับการเติบโตของสื่อดิจิทัล